
Ministru kabineta noteikumi Nr. 831
Rīgā 2024. gada 17. decembrī (prot. Nr. 53 33. §)
Grozījumi Ministru kabineta 2011. gada 20. decembra noteikumos Nr. 988 "Kārtība, kādā veic brucelozes profilakses un apkarošanas pasākumus aitām un kazām"
Izdoti saskaņā ar Veterinārmedicīnas likuma 25. panta 4. punktu
· 1. Izdarīt Ministru kabineta 2011. gada 20. decembra noteikumos Nr. 988 "Kārtība, kādā veic brucelozes profilakses un apkarošanas pasākumus aitām un kazām" (Latvijas Vēstnesis, 2011, 204. nr.; 2012, 51. nr.; 2016, 24., 159. nr.; 2020, 97. nr.) šādus grozījumus: 
· 1.1. izteikt 6.1 punktu šādā redakcijā:
· "6.1 Dienests no brucelozes oficiāli brīvas novietnes statusu reģistrē Lauku atbalsta dienesta lauksaimniecības dzīvnieku, ganāmpulku un novietņu reģistrā, norādot "oficiāli brīvs", un no brucelozes brīvas novietnes statusu reģistrē, norādot "pretendē uz statusu "oficiāli brīvs"".";
· 1.2. izteikt 7. punktu šādā redakcijā:
· "7. Lai nākamajā gadā veiktu nepieciešamos kontroles paraugu izmeklējumus dzīvniekiem, dienests līdz kārtējā gada 31. oktobrim iesniedz Lauku atbalsta dienestā informāciju par nepieciešamo kontroles paraugu skaitu un to atlases kritērijiem.";
· 1.3. izteikt 8. punktu šādā redakcijā:
· "8. Lauku atbalsta dienests līdz kārtējā gada 31. decembrim sagatavo un savā tīmekļvietnē publicē informāciju dzīvnieku īpašniekiem vai turētājiem un dienestam par lauksaimniecības dzīvnieku, ganāmpulku un novietņu reģistrā reģistrētajiem dzīvniekiem, kam ir nepieciešami kontroles paraugu izmeklējumi nākamajā gadā.";
· 1.4. izteikt 14.1. apakšpunktu šādā redakcijā:
· "14.1. Lauku atbalsta dienestam – elektroniski;";
· 1.5. izteikt 21.12. apakšpunktu šādā redakcijā:
· "21.12. dzīvnieki nav reģistrēti Lauku atbalsta dienesta lauksaimniecības dzīvnieku, ganāmpulku un novietņu reģistrā vai to pārvietošana nav notikusi atbilstoši noteikumiem par lauksaimniecības dzīvnieku, to ganāmpulku un novietņu reģistrēšanas kārtību un lauksaimniecības dzīvnieku apzīmēšanas kārtību;";
· 1.6. svītrot apakšnodaļas nosaukumu "3.1. Pasākumi, kas veicami, ja ir aizdomas par inficēšanos ar brucelozi";
· 1.7. papildināt noteikumus aiz 3. nodaļas nosaukuma ar 3.1. apakšnodaļas nosaukumu šādā redakcijā:
· "3.1. Pasākumi, kas veicami, ja ir aizdomas par inficēšanos ar brucelozi".
· 2. Noteikumi stājas spēkā 2025. gada 1. janvārī.

